Pessimisme | Die Pienk Zuit
Julie 12, 2006
Hierdie artikel is geskryf deur 'n Engelsman (Theodore Dalrymple) wat Frankryk toe getrek het a.g.v. die misdaad in Engeland. Hy gaan vreeslik af oor hoe die Engelse samelewing oor die afgrond is en hoe swak alles nou daar gaan. Klink nogal bekend ne? Alles wat hy sê is natuurlik waar, meeste Suid-Afrikaners in die V.K. sal jou 'n paar stories kan vertel van dronk yobs wat hulle aangeval of ten minste gedreig het. Net soos die stories wat vertel word van S.A. ook waar is. Mense wat Nieu-Seeland of Kanada of Australië toe wil trek oor die misdaad hier (of dalk reeds het) moet die laaste paragraaf van Dalrymple se artikel egter mooi lees :
Op 'n ligter noot, hier is 'n quiz om uit te vind of jy 'n yob is.
52 Responses to "Pessimisme"
Julie 12, 2006 at 14:12
Richard, die statistieke vertel 'n ander storie as wat jy met hierdie post skets. Ek meen in hoeveel ander lande word daar elke 30 sekondes 'n vrou verkrag? Definitief nie in Frankryk nie. In Kanada slaap mense met hul deure oop. Toe ek in Singapoer was, was die hoofstorie op die voorblad van die grootste koerant oor 'n handsakdiefstal.
(Okay, met jou volgende post sal ek 'n slag met jou saamstem, belowe.)
Julie 12, 2006 at 14:35
Nee hokaai nou. Ek probeer dan juis nie 'n rooskleurige prentjie skets van S.A. nie. Wys my die sin waar ek sê ons het net soveel misdaad as in ander lande. Ek seg dan juis die stories oor misdaad hier is waar. Ek let net op dat daar mense in ander lande is wat ook so sterk voel oor hulle lande se tekortkominge dat hulle eerder na 'n ander land toe sal trek (en dat hulle dan meestal blind is vir daardie land se tekortkominge).
Ek stem sterk saam dat misdaad 'n probleem is hier, maar ek wil eerder iets daaraan doen as trek.
Julie 12, 2006 at 23:07
Al wat ek nogtans wil se^ is dat Dalrympie se artikel my nie minder lus gemaak het om Kanada toe te trek weens die misdaad nie. Maar ek is tans baie suur en pessimisties, so jy moet jou nie onnodig aan my steur nie. Twee mense wat ek ken is die afgelope ses maande vermoor, ek is twee keer met messe beroof, en ek verstaan nie hoekom ek moet rondhang om van SA 'n beter plek te maak nie. Maar dis my probleem, ek dink nie ek is reg daaroor of iets nie, dis elkgeval nie 'n reg/verkeerd issue nie.
Julie 12, 2006 at 23:54
Die misdaad wat almal so beskryf in Engeland(jobs en diesmeer) is nie eers in dieselfde liga as Suid-Afrika nie. Dit is soos om n sappige karoo tjoppie te vergelyk met n kwart koppie droe rys sonder sout vir middagete. 4 jaar in Engeland en "touch wood" nog nie deur misdaad geraak nie. Hier is geen diefwering nie. Bel die polisie en hulle is dadelik daar, sommer n paar karre. Petrolstasies het nie mense wat die petrol ingooi nie. Jy gooi self in en gaan betaal by die kassier. Alles ordelik. Niemand ry weg sonder om te betaal nie. In RSA sal dit pandemonium wees!! Stap mens in die dorp voel jy veilig en hou nie jou testikels vas uit vrees dat hul gesteel gaan word nie. Op die parkeerterreine los ek sommer my sakke in die kar oop en bloot. Niemand het nog ingebreek nie. My vrou het vir 8 maande oor die hele land per trein gery vroeg oggende en laat aande en het nooit onveilig gevoel nie. Oral is daar CCTV en kriminele wod gevang. Ja daar is areas waar mens onveilig is, maar dit is in enige land so. Die jobs is meesal aktief laat nag en vroee oggendure as almal gesuip is en respektabele mense al slaap en dan in areas wat mens sommer weet hier is stront as mens daar rondhang. As daar n moord gepleeg word is dit voorbladnuus vir dae en soms weke ook op die nuus. Hoe n brutale moord moet mens in Suid-Afrika pleeg om die koerant te haal? Meeste moorde haal nie eens die koerant nie in RSA. Mense wat beweer misdaad is nie n probleem in Suid-Afrika nie moet vir 20 minute van hul gatte opstaan en uitklim agter hul sekuriteitsomheinde mure en oor n naweek in enige ongevalle in RSA gaan kyk wat aangaan. Dit is afgryslik die hele misdaadsituasie in RSA. Asof die misdaad nie erg genoeg is nie is dit asof die brutaliteit van die misdade ook net toeneem. Genoeg is genoeg. Gewone mense sal moet opstaan en see nee dit is genoeg en die regering dwing om op te tree. As dit so in die UK aangaan sal dit as n siviele oorlog geklassifiseer word. Baie hartseer en my denke gaan met almal wat deur misdaad geraak is.
Julie 13, 2006 at 0:05
Julie 13, 2006 at 0:24
Julie 13, 2006 at 0:36
Richard, onthou dat negatief wees oor 'n land (maw alles afskiet wat amper positief lyk) en bewus wees van die misdaadprobleem (maw wakker lê in jou bed terwyl jy jouself bekommer oor jou en jou geliefdes se veiligheid) is nie noodwendig dieselfde ding nie. Hier woon baie mense in Oz (en ander plekke op die aardbol) wat baie lief vir SA is. Baie emigreer omdat hulle voel hulle het nie 'n keuse nie en is eintlik baie ongelukkig in die vreemde. In Australië sal jy nooit as te nimmer hoor van 'n 80-jarige vrou wie se kop met 'n baksteen papgeslaan is en haar man wie se vingers met 'n snoeiskêr afgesny is nie. Dit gebeur eenvoudig nie. HIer is 300 moorde per jaar. SA het 20000 of so iets. Meeste mense doen dit vir hulle vrou/kinders of het 'n afskuwelike ondervinding gehad. Ek sê weer – ons gaan nie terug SA toe omdat ons 'n verskil kan maak nie, ons mis die lekker dinge van SA. Waar ek en jy bly kan ons niks aan 20000 moorde per jaar doen nie.
Julie 13, 2006 at 8:18
Ek het nou maar die toepaslike sin in my post bold gemaak sodat almal tog kan raaklees dat ek geensins probeer ontken misdaad is 'n groot probleem hier nie.
Hier is hoe ek dit sien (jy's natuurlik welkom om van my te verskil): Om optimisties te wees of pessimisties te wees is'n besluit wat jy self maak. As mens die keuse maak om optimisties te wees, maak jy die lewe vir jouself sommer baie lekkerder. Optimisme ontken nie die negatiewe nie. Optimisme kies om op die positiewe te fokus, en selfs om die negatiewe te probeer verander. Dis anders as ontkenning of naïwiteit.
Lambo (van waneer af noem jy my so formeel "Richard"?) ek verskil van jou daar. Ek dink wel ons kan 'n verskil maak. Om die waarheid te sê, ek dink NET ons (die gewone mense) kan 'n verskil maak, nie die politici of iemand anders nie.
Julie 13, 2006 at 9:18
pink zuit ek het besluit om REALISTIES wees, en dit is nie om difficult te wees of anders te wees nie. (Ek respekteer jou siening 100%) Dit is n besluit wat eintlik op my afgedwing is deur omstandighede. Ek dink jy oorvereenvoudig die hele storie met die dat mens die keuse het om positief of negatief te wees. Ek dink as mens by daardie kruispad staan waar mens moet besluit om positief of negatief te wees is mens in ontkenning en is dit n "instinctive" reaksie om jouself en handelinge te "justify" . Eintlik in jou hart van harte weet jy die skrif is aan die muur, maar jy wil dit ontken. Mens skuil agter die skerm van rassionele denke deur te argumenteer vir of die positiewe of die negatiewe kamp. Ek was daar en weet. Die volgende stop na hierdie kruispad irrespektief wat jy besluit negatief of positief is REALITEIT. Nou realiteit kom geleidelik met tyd soos die gebeure jou stadig soos n kanker opvreet of skielik soos wanneer jy in n 9 mm se loop afkyk van die verkeerde kant af. Dit is maar n taamlik triestige prentjie om so in n loop op te kyk onder die Afrika son. Dit word stil in jou en EEN VAN TWEE dinge gebeur. OF die koeel slaan jou moertoe, OF jy is "gelukkig" en oorleef en dan slaan REALITEIT jou. Tussen die twee is dit vir my baie moeilik om te besluit watter een is die ergste. Ek weet dit klink snaaks, maar dit is so. Dan is mens op die stadium waar positief of negatief irrelivant is. Realisme domineer jou denke.
Julie 13, 2006 at 10:01
Wat hartseer is in RSA is dat mens so gekondisioneer is deur die media en regerende magte dat mense nie hul basiese reg tot n vreedsame bestaan onvoorwaardelik "claim" nie.
Dit is om die punt te mis met n myl,…gewapende roof moet nie gebeur nie.
JAN PUBLIEK "CLAIM" JUL ONVOORWAARDELIKE REG TOT N MISDAAD VRYE ALLEDAAGSE BESTAAN.
Julie 13, 2006 at 10:45
"But one does not feel the defects of a foreign country in quite the same lacerating way as the defects of one's native land; they are more an object of amused, detached interest than of personal despair.
Dis maklik om negatief te wees oor jou eie land en die groen gras oorkant die draad te sien. Dis baie moeiliker om jou land se gras te probeer groener maak."
Julie 13, 2006 at 11:29
maeree – dankie, dis al wat ek wou gehad het, iemand wat saamstem.
al die anonieme – Positief wees ontken nie die probleem nie, maar wil dit eerder oplos as dit ignoreer of wegvlug daarvandaan. Oor 'n oplossing: ek het nie 'n resep of 'n puntsgewyse plan nie. Om te besluit genoeg is genoeg is waarskynlik die eerste punt van so 'n resep. Om die oorsake van die misdaad te kry kan nog 'n stap wees. Om 'n bydrae te probeer lewer om die oorsake in jou omgewing te probeer verander of verwyder dalk nog 'n stap. As die meerderheid van mense ontevrede is met hoe "the powers that be" misdaad hanteer, kry daardie meerderheid om "the powers that be" te vervang met mense wat 'n beter plan het. Of neem deel aan 'n gesprek wat 'n oplossing probeer soek.
Positief wees beteken om 'n beeld te hê van hoe wonderlik dit hier kan wees, en om te probeer om daar uit te kom. Dit is 'n keuse of mens aanhou probeer vir daardie droom of opgee en besluit dit gaan nooit so wees nie. Dit sluit nie realisme uit nie, mens moet juis realisties wees oor die probleme om dit te kan begin oplos.
Julie 13, 2006 at 11:55
Julie 13, 2006 at 14:03
Julie 13, 2006 at 14:38
Om die "powers that be" te oortuig is nou wragtig n onpraktiese voorstel. Kom nou,…dit is mos nou dagdromery en n politiek korrekte antwoord!
Miskien moet mens n aksie van stapel stuur. Self iets so eenvoudigs soos n paar miljoen T hemde druk met slogans soos "make Crime history" ensomeer en kyk of mens mense kan mobiliseer om op straat hul misnoee uit te spreek. Ten minste kan mense dan hoop kry dat hul iets doen en dan geleidelik POSITIEF raak oor hul bydrae. Dan sal jy nog n stuk kan skryf oor die krag van positiewe denke!!
Julie 13, 2006 at 14:47
op n ander noot,….het jy n probleem met mense wat oor die werld heen werk vir watter rede ook al.
Julie 13, 2006 at 14:58
Klagat, ek het glad nie 'n probleem met sulke mense nie, ek was op verskeie tye in my lewe al een van hulle. En ek sal waarskynlik in die toekoms weer wees (dis nou iemand wat in die buiteland werk vir 'n tyd, nie iemand wat immigreer nie). Dis juis omdat dit so goed verwoord wat ek ervaar het wat ek vir Dalrymple aanhaal. En mense soos maeree en baie ander vriende van my wat in die buiieland gebly het of steeds daar bly wat dit ook so ervaar.
Julie 13, 2006 at 16:21
Julie 13, 2006 at 16:29
So met nadenke en betragting,…het jy dan n probleem met mense wat immigreer vir watter rede ookal?
Julie 13, 2006 at 16:37
Julie 13, 2006 at 16:54
Klagat, ek het ook nie 'n probleem met alle mense wat emigreer nie. Ek het wel 'n probleem met mense wat emigreer en dan in die nuwe land vir S.A., en die mense wat kies om te bly, vreeslik kwaadpraat. Hulle het die keuse gemaak om burgers van 'n nuwe land te word, wees dan burgers van daardie nuwe land, nie meer Suid-Afrikaners nie. Praat die land se taal, gaan na hulle kerke toe en kla oor hulle probleme. Moenie probeer vashou aan afrikaans en jou ou kultuur in so 'n mate dat jy nooit 'n Brit of Kanadees of wat ook al word nie.
Julie 13, 2006 at 16:59
Julie 13, 2006 at 17:08
Richard, ek dink ook jy het 'n punt beet dat mens soms kan kies om positief te wees en dat dit baie meer produktief is. Oftewel, jy kan kies om so positief te wees as wat vir jou moontlik is. Somtyds die mees positiewe besluit wat mens egter kan maak om die land te verlaat, en ek stem nie saam dat enigeen wat daai besluit neem outomaties sy kulturele identiteit moet prysgee nie. Hoekom?
Julie 13, 2006 at 17:38
Julie 13, 2006 at 17:42
EN "by the way"daar is niks fout om n KLAGAT te wees nie.
Julie 13, 2006 at 17:45
Julie 13, 2006 at 17:48
Julie 13, 2006 at 17:56
SALIGE RUS IS WEER OP STANDAARD EN "GE-UPDATE" NA N LANG AFWESIGHEID!
Julie 13, 2006 at 20:55
AS JY VIR WELKE REDE OOK AL MOET GAUTENG TOE TREK,…GAAN JY VIR DIE BLOU BULLE SKREE?
Julie 13, 2006 at 23:02
Julie 14, 2006 at 0:30
Onthou wat ek gesê het (Dick/Rick/InterRick): Daar is verskriklik baie Suid-Afrikaners in die buiteland wat baie ongelukkig is en die land verlaat het omdat hulle gevoel het dat daar geen ander keuse is nie. Die feit dat hulle nie fisies in Suid-Afrika is nie, maak hulle net nog trotser om Suid-Afrikaans te wees. Hier is ook baie negatiewe ex-pats, maar glo my daar is meer negatiewe Suid-Afrikaners in Suid-Afrika as buite Suid-Afrika. Die Volk ly mos aan 'n ongeneeslike niks-is-goed-genoeg-nie sindroom – koppel dit nou aan 'n misdaadprobleem en jy het lekker rede vir Klippies suip en bitch. Op die oomblik geniet ek dit baie dat ek nie oor my meisie hoef te worry as sy alleen gaan draf of alleen by die huis is as ek weg is nie of as ons kar gaan staan in die middel van nêrens nie. Ek is baie lief vir Suid-Afrika en ek het nog nooit iets slegs oor die land kwytgeraak nie, maar dit maak my nie blind nie.
Julie 14, 2006 at 1:16
juis Lammervanger juis – 30 plus comments is inderdaad bewonderenswaardig…
'n observasie: as mens in SA grootword, maar die plek dan verlaat, is SA beide veiliger en onveiliger, afhangend hoe jy daarna kyk:
– dis VEILIGER, want jy behoort te weet waar om te gaan, en waar nie, en daar's m.a.w. minder kans dat jy op 'n simpel plek/manier beroof word (soos wat wel met my gebeur het in Londen – die storie waarna jy goedgunstiglik ge-link het in jou oorspronklike post, Pienk Zuit);
– aan die ander kant is dit ook ONVEILIGER, want jy is meer bewus van al die negatiewe stories, die kans is beter (bloot waarskynlikhede) dat jy iemand ken wat direk geaffekteer is, ens.
daarmee spreek ek nie 'n opinie oor die objektiewe, ware toedrag van sake in SA relatief tot waarookal nie – daar is genoeg statistieke wat vanself spreek
– my persoonlike opsomming: ek is "nog net" in Londen beroof, maar ek voel steeds minder veilig wanneer ek in SA is…al is ek ook hoe lief vir die plek
Julie 14, 2006 at 2:00
Lammervanger maak 'n baie interessante stelling en sterk punt: vir Suid-Afrikaners (veral Afrikaanssprekend) is niks inderdaad ooit goed genoeg nie. Ja, misdaad is bitter sleg in SA. Maar, ek onthou nog van my dae by die koerant hoe graag ons die land sleg gemaak het – die slegste paaie, die meeste ongelukke, op die afdraande na Afrika, hospitale gaan ageruit bla-bla-bla. Soms waar, dikwels nie (witmense suffer mos maar noudat hulle nie meer alles van die beste kry nie, en die oplossing is dan om te kla). Dus is Dick se punt, ons moet meer optimisties wees, ook vir my die heel sinvolste bydrae tot hierdie gesprek. Jy kan vir ewig kla as jy wil. Ek persoonlik is en sal altyd 'n Suid-Afrikaner wees, hoewel ek graag op ander plekke woon en werk, – maar ek loop nie rond en maak my land sleg nie. Iets wat my opgeval het onlangs in Nieu-Seeland, as een voorbeeld, in net twee dae was daar in Auckland (wat kleiner as Bloemfontein is) twee moorde, een baie wrede verkragting, en kinders wat klippe by 'n brug af op karre gegooi het. Die verkragter het by die vrou se huis ingeloop, haar uitgsleep, in sy kar gelaai, en in die bosse verkrag. Die media het berig daaroor, maar nie soos party koerante hier nie. Die klippe van die brug af was op bl 4 of 6 of iets, ek onthou dit goed. Ek het inderwaarheid min plekke gesien waar die koerante met soveel leedvermaak soos Die Burger elke nou en dan verkondig dat SA nou weer die slegste gevaar het in hierdie of daardie twyfelagtige oorsese peiling. Het ons so min respek vir ons land? Van al die kla is dit nie vir my verrassend dat dinge sleg gaan nie. Negatiwiteit laat nog negatiwiteit uitbroei. En ek ontken nie dat daar 'n misdaadprobleem is nie, maar mens kan dit anders benader.
Julie 14, 2006 at 8:02
Ek stem saam Rondloper. Daai siekte van die Afrikaner steek sy kop alte graag uit tydens sportondersteuning. Die span gaan in elkgeval nie wen nie (dan wen hulle), ja maar die ander span was swak (dan is die ander span sterk), ja maar ons kyk maar hoe dit oorsee gaan, ens ens. As ons verloor is dit dan tog te lekker om te sê Ek het mos gesê! Ek skat dit is omdat die Afrikaner op 'n kontinent sit waar hy konstant nog aan die baklei en vrees was/is. As die Swart gevaar ons nie verswelg nie dan bliksem ons mekaar in die kroeg. Daar is soveel minder wat om 'n braaivleisvuur gesê kan word as alles goedgaan…
Julie 14, 2006 at 8:17
Klagat – oor jou Blou Bul vraag : Dis 'n goeie vraag. Ek weet nie, maar as ek na my verlede kyk: Ek is in die Vrystaat gebore en het na 6 jaar Kaap toe getrek. Ek het nog vir 'n hele ruk vir die Vrystaat geskree, maar op die ou end 'n vurige WP ondersteuner geword. (Dalk het Carel du Plessis se span iets daarmee te doen gehad). So as ek permanent soontoe trek sal ek seker na 'n ruk die besluit moet neem om eerder te probeer om gelukkig daar te wees en daar in te pas en daar vriende te maak, en uit eindelik vir die Bulle te skree. Eerder as om altyd terug te verlang Kaap toe en myself so ongelukkig te maak. Ek weet dis makliker gesê as gedaan, maar dis hoe dit vir my sin maak.
Die rede hoekom ek daarteen is om te emigreer en dan nog aan SA vas te hou is omdat ek gesien het hoe sulke mense meestal net met ander Suid-Afrikaners vriende is, na 'n Afrikaanse kerk toe gaan en op die ou end nie veel vir hulle gemeenskap waar hulle bly beteken nie. Daardie mense is op die ou end maar eensaam en voel permanent vreemd, en die versoeking is dan groot om verbitterd te raak teenoor SA.
Oor Pretoria toe trek: Ek het iemand geken wat altyd gesê het: "As ek wou emigreer sal ek eerder my paspoort gebruik" (grappie)
Julie 14, 2006 at 8:44
Julie 14, 2006 at 8:52
Bietjie filosofies en polities korrek, maar ook n goeie punt. Objektiwiteit het so bietjie sy plek verloor in hierdie argument,…ek dink mens moet weg doen met hierdie "cliches" van negatiwiteit en positiwiteit en objektiwiteit en dit vervang met n meer logiese term REALITEIT. Sien as mens realisties is word baie dinge eenvoudig en maklik om te verstaan.
Julie 14, 2006 at 8:57
Dawie, ek noem maar net: Dis ook 'n ou politieke truuk om 'n gesanik as realisme te omskryf.
Julie 14, 2006 at 9:00
Julie 14, 2006 at 9:08
oor die auckland storie wil ek net byvoeg dat daar oral misdaad is in enige samelweing in die wereld en wat jy beskryf het is gruwelooslik, geen argument. Ek dink net met my persoonlike ondervinding en blootstelling in die "frontline" in RSA gebeur daardie tipe ding daagliks by herhaling. En glo my ek skryf nie uit ondervinding wat ek in die Burger opgedoen het terwyl ek n koue bier gedrink het en in my leunstoel gesit en Egoli kyk het nie!!
Ek wonder of jy my kan help. Ek tel n diep gesette tendens op op hierdie blog met die argumente/wisseling van opinies,…sodra dinge begin problematies lyk beweeg die deelnemeres in n "positiewe vs negatiewe mode" in .
Julie 14, 2006 at 9:17
Julie 14, 2006 at 9:27
Julie 14, 2006 at 14:43
DAWIE WOU LOOP MAAR IS WEER TERUG NA SY FLIRTASIE OP SALIGE RUS. MENS IS DEESDAE BANG OM OP SALIGE RUS TE GAAN. EK VREES VIR MY LEWE!!!EERS WAS DAAR FOTOS VAN MENSE WAT GEHANG WORD VIR DAE EN TOE WORD DIT VERVANG MET N AANVAL OF DIE ARME LUX VERBI WAT MENS LAAT DUIK VIR SKUILING! EN ASOF DIT NIE GENOEG IS NIE VERKLAAR JOHANNES HY IS NOU SATAN SELF,….NEE MY F.. DIT KOM NOU AS MENS MAMMON AANBID EN JOU BLOG VERKOOP!!
VIR DIE REKORD BG IS MET DIE TONG IN DIE KIES GESKRYF EN MOET ASB SO INTERPRETEER WORD,…
Julie 14, 2006 at 15:28
Julie 15, 2006 at 9:34
Nee kyk ek dink Prof gaan binnekort nie n keuse he of hy die land wil uit of nie,hy kielie so baie mense nou verkeerd op dat dit net nie waar is nie!! Vanoggend het hy die vuurwapen "tender spot" aangeraak en kyk,…..dit is nou een ding om die arme NG kerk mee te grap, maar nou is hy in n ander liga,…dit is n wille spilletjie daai met ewe wille idees.
Self het ek grootgeword in die kultuur van vuurwapens en jag,…immers n boer met sy roer,…passievol oor daardie dinge wat mens destyds trots Afrikaner gemaak het, maar ai doner dit is was ook net n illusie want vandag weet ek nie wat de f..n Afrikaner is nie, maar laat die ou vervelige aanmerking om vredesnaam net daar. Let wel Pienk zuit ek los lg. platgeryde perd net daar waar hy le.
Julie 15, 2006 at 10:54
net een ding,…..Prof ek dink jy spreek jouself uit oor een punt wat ek dink jy skiet die teiken mis.
Elk geval ek dink nie dit is bizarre nie en ek dink mens kan die antwoord vir hierdie gedrag in ons herkoms eeue terug kry toe ons nog "cavemen" was.
Soos die mense wat oor die dinge alles en nog meer weet dit wil he is ons afstammelinge van wesens wat miljoene jare terug "hunter and gatherers" was, dit is nou jagters en versamelaars. Soos die verhaal loop het hierdie mense in grotte gebly en die sterkste mans het gaan jag en met hul terugkeer met die gejagte vleis n groot makietie gehou en dan al die vroue geraps om so doende te verseker dat hul dominante jagter gene voortbestaan en die spesie sterker word. Eintlik maar oom Darwin se teorie afgebreek tot kom ons raps vir die fale!
Die "cavewoman" daarenteen moes bessies en wortels versamel vir die grot se spens.
Derhalwe is ons inderdaad steeds "hunters and gatherers" en ek dink hier le die antwoord tot hoekom mense so bizarre optree om diere bokveld toe te blaas en dan te poseer vir die kiekies daarna. Immers jagters van ouds wat die kiekies by die huis moet gaan wys en sy vroulike homo sapiens beindruk en dan hopelik weer n bietjie "spark" in die huwelik sit met n wilde raps of twee terwyl hy pure veld en man ruik en lyk!!
Immers is dit nog steeds die sterkste mans wat gaan jag, OK,… miskien het ek dit hier verkeerd en moet ons se dit is die dikste met pense wat gaan jag!
Julie 15, 2006 at 11:10
Eintlik dink ek mens is mos maar mens en miskien was dit moontlik waar die eerste "affairs" ontstaan het.
So dit laat ons met n dilemma. As die nie-jagters dan so n lekker tyd gehad het hoe "justify" mens dan die jagtergene wat jy beskryf vandag? Dan moet ons mos nie van jag hou nie?
Julie 16, 2006 at 15:58
Ek sal dit bondig hou omdat byna alles hier reeds gesê is. Pienk Zuit, ek is ook 'n optimis en ek glo 'n mens kan 'n verskil maak. "Uitgeweke kolonies" waar daar net in die dampkring van die eie kultuur in die nuwe land geleef word, trek my nie aan nie. Alhoewel daar in Duitsland meer Suid-Afrikaners is as wat 'n mens dink, het ek hoogstens elke tweede maand kontak met ander Suid-Afrikaners. Ek het ses maande in Australië gewoon sonder om ooit kontak met uitgeweke Suid-Afrikaners te hê. Lammervanger, ek beskou my ook as 'n Afrikaner. As elke volk ter wêreld na elke fout in hul geskiedenis hul naam moes
verander, sou daar geen name meer oor gewees het nie! Deur te sê dat ek 'n Afrikaner is ontken ek juis nie ons foute nie! Pienk Zuit, nogmaals baie dankie vir 'n interessante debat. Wanneer ek oor drie jaar permanent terug is in die Kaap, nooit ek jou en jou vrou vir ete!
Julie 16, 2006 at 19:23
Julie 18, 2006 at 10:08
Klagat, 'n dampkring is die groep mense waarin 'n mens beweeg. Die aanname is dat hierdie groep mekaar se denke sterk beïnvloed. Groete en los maar daai boom!